

**ΕΡΤ2 - Τροποποιήσεις προγράμματος**

**Σας ενημερώνουμε ότι στην ΕΡΤ2, η ζώνη των ξένων ντοκιμαντέρ στις 19:10, από τη Δευτέρα 29/5/2023 διαμορφώνεται ως εξής:**

**ΔΕΥΤΕΡΑ 29/5/2023**

**19:10 ΤΑ ΜΥΣΤΙΚΑ ΤΗΣ ΚΑΡΑΪΒΙΚΗΣ ΜΕ ΤΗΝ ΤΖΟΑΝΑ ΛΑΜΛΕΪ: ΑΠΟ ΤΗΝ ΑΒΑΝΑ ΣΤΗΝ ΑΪΤΗ (JOANNA LUMLEY'S HIDDEN CARRIBEAN: HAVANA TO HAITI) (Ε) Κ8 GR live streaming**

**Μίνι σειρά ντοκιμαντέρ 2 επεισοδίων, παραγωγής Αγγλίας 2020**

Η **Τζοάνα Λάμλεϊ** ταξιδεύει σε δύο από τις πιο μυστηριώδεις χώρες της Καραϊβικής -την **Κούβα** και την **Αϊτή**- για να εξερευνήσει, να αποκαλύψει και να μοιραστεί τους κρυμμένους θησαυρούς των χωρών αυτών.

**Eπεισόδιο 1ο.** Η Τζοάνα αρχίζει την περιπέτειά της στην **Αβάνα,** σε ένα γυμναστήριο πυγμαχίας, με ένα από τα ανερχόμενα γυναικεία αστέρια της πυγμαχίας της Κούβας.

Στη συνέχεια, επισκέπτεται τα αστέρια του καμπαρέ στο ξενοδοχείο National και ξεναγείται σε μία παλιά κουβανέζικη βίλα, της οποίας η αριστοκρατική ιδιοκτήτρια έπαιζε σκάκι με τον Τσε Γκεβάρα!

Διαβάζει Ντίκενς για τους εργαζόμενους σε ένα εργοστάσιο πούρων και καταλήγει στην αγαπημένη παραλία του Χέμινγουεϊ, η οποία έχει μετατραπεί σε πολυτελές συγκρότημα πέντε αστέρων.

Το επεισόδιο κλείνει με ρούμπα στην πατρίδα του Φιντέλ Κάστρο, το Σαντιάγο ντε Κούβα, όπου γίνονται οι προετοιμασίες για την 60ή επέτειο της Μεγάλης Επανάστασης.

**TΡΙΤΗ 30/5/2023**

**19:10 ΤΑ ΜΥΣΤΙΚΑ ΤΗΣ ΚΑΡΑΪΒΙΚΗΣ ΜΕ ΤΗΝ ΤΖΟΑΝΑ ΛΑΜΛΕΪ: ΑΠΟ ΤΗΝ ΑΒΑΝΑ ΣΤΗΝ ΑΪΤΗ (JOANNA LUMLEY'S HIDDEN CARRIBEAN: HAVANA TO HAITI) (Ε) Κ8 GR live streaming**

**Μίνι σειρά ντοκιμαντέρ 2 επεισοδίων, παραγωγής Αγγλίας 2020**

Η **Τζοάνα Λάμλεϊ** ταξιδεύει σε δύο από τις πιο μυστηριώδεις χώρες της Καραϊβικής -την **Κούβα** και την **Αϊτή**- για να εξερευνήσει, να αποκαλύψει και να μοιραστεί τους κρυμμένους θησαυρούς των χωρών αυτών.

**Eπεισόδιο 2ο (τελευταίο).** Η **Τζοάνα** ολοκληρώνει το ταξίδι της στην **Κούβα,** με την επίσκεψη στην περίφημη πόλη του **Γκουαντάναμο.**

Αποκαλύπτει ότι το τραγούδι «Guantanamera» γεννήθηκε στην πόλη αυτή και συναντά μια ταλαντούχα νεαρή τραγουδίστρια που ηχογραφεί το ίδιο κομμάτι.

Περνώντας πλέον στην **Αϊτή,** η Τζοάνα ανακαλύπτει μια πολύ διαφορετική χώρα, που σήμερα είναι η φτωχότερη στον δυτικό κόσμο.

Προσπερνά τον μοναδικό τουριστικό προορισμό της χώρας, ένα κρουαζιερόπλοιο και μας δείχνει την «άλλη» Αϊτή.

Επισκέπτεται την ακρόπολη του **Καπ-Αϊτιέν,** ένα ισχυρό φρούριο που χτίστηκε για να αντέξει τις πολιορκίες από τις αποικιακές δυνάμεις της Γαλλίας, της Ισπανίας και της Αγγλίας και ανακαλύπτει μερικά εκπληκτικά πράγματα γι’ αυτήν τη χώρα: το σέρφινγκ, ένα υπέροχο ψωμί χωρίς γλουτένη και μια ζωντανή, διεθνή κοινότητα Τέχνης.

Παρακολουθεί μια τελετή βουντού και συγκλονίζεται από τη θλιβερή πραγματικότητα της χώρας, όταν ένα άστεγο παιδί στους δρόμους του **Πορτ-ο-Πρενς** τής περιγράφει τη ζωή του.

Είναι αναμφίβολα το πιο δύσκολο ταξίδι της μέχρι σήμερα, αλλά το πιο συναρπαστικό.

**ΤΕΤΑΡΤΗ 31/5/2023**

**19:10 ΟΙ ΑΓΝΩΣΤΕΣ ΠΕΡΙΠΕΤΕΙΕΣ ΤΗΣ ΤΖΟΑΝΑ ΛΑΜΛΕΪ (JOANNA LUMLEY'S UNSEEN ADVENTURES) (Ε) Κ8 GR live streaming**

**Μίνι σειρά ντοκιμαντέρ 3 επεισοδίων, παραγωγής Αγγλίας 2020**

Η διάσημη Βρετανίδα ηθοποιός και παρουσιάστρια **Τζοάνα Λάμλεϊ** έχει πάθος με τα ταξίδια.

Έχει ταξιδέψει σε όλο τον κόσμο για λογαριασμό του καναλιού ITV, αλλά ποτέ δεν είχε την ευκαιρία να μας δείχνει τα πάντα.

Έτσι, τώρα μας αποκαλύπτει άγνωστες ιστορίες και ξεχωριστές στιγμές από τα ταξίδια της.

**Eπεισόδιο 1ο: «Από την Ιαπωνία στη Σιβηρία» (Japan to Siberia)**

Στο πρώτο επεισόδιο, η **Τζοάνα Λάμλεϊ** επιστρέφει στην Άπω Ανατολή και στην παγωμένη Θάλασσα του Οχότσκ.

Από εκεί θα ταξιδέψουμε μαζί της στην Κίνα, τη Μογγολία και τέλος, στη Λίμνη Βαϊκάλη στη Σιβηρία, για να δούμε τις εκπληκτικές φώκιες.

**ΠΕΜΠΤΗ 1/6/2023**

**19:10 ΟΙ ΑΓΝΩΣΤΕΣ ΠΕΡΙΠΕΤΕΙΕΣ ΤΗΣ ΤΖΟΑΝΑ ΛΑΜΛΕΪ (JOANNA LUMLEY'S UNSEEN ADVENTURES) (Ε) Κ8 GR live streaming**

**Μίνι σειρά ντοκιμαντέρ 3 επεισοδίων, παραγωγής Αγγλίας 2020**

**Eπεισόδιο 2ο: «Από το Ουζμπεκιστάν στην Ινδία» (Uzbekistan to India)**

Στο δεύτερο επεισόδιο, η **Τζοάνα Λάμλεϊ** μάς ταξιδεύει στο **Ουζμπεκιστάν.**

Εκεί οδηγεί καμήλες στην έρημο Κιζίλ Κουμ, βλέπει υπέροχους λίθους στην Τασκένδη και επισκέπτεται το κολοσσιαίο τζαμί της Μπιμπί Χανούμ στη θρυλική Σαμαρκάνδη.

Στη συνέχεια, στην **Ινδία** απολαμβάνει την ανατολή του ήλιου στο Κανιακουμάρι, ενώ αργότερα συναντά έναν παλιό οικογενειακό φίλο.

Στο τέλος αυτού του ιδιαίτερα συναισθηματικά φορτισμένου και προσωπικού ταξιδιού, η Τζοάνα αποτίνει φόρο τιμής στον τόπο όπου γεννήθηκε: το Κασμίρ.

**ΠΑΡΑΣΚΕΥΗ 2/6/2023**

**19:10 ΟΙ ΑΓΝΩΣΤΕΣ ΠΕΡΙΠΕΤΕΙΕΣ ΤΗΣ ΤΖΟΑΝΑ ΛΑΜΛΕΪ (JOANNA LUMLEY'S UNSEEN ADVENTURES) (Ε) Κ8 GR live streaming**

**Μίνι σειρά ντοκιμαντέρ 3 επεισοδίων, παραγωγής Αγγλίας 2020**

**Eπεισόδιο 3ο (τελευταίο): «Από το Ιράν στην Κούβα» (Iran to Cuba)**

Στο τρίτο και τελευταίο επεισόδιο, η **Τζοάνα Λάμλεϊ** επιστρέφει στο Ιράν όπου μαθαίνει για το ζουρκχανέ, μια πανάρχαια μείξη μουσικής, σωματικότητας και υψηλών ηθικών αρχών.

Από εκεί, ταξιδεύει στο Μπακού, τη σύγχρονη πρωτεύουσα του Αζερμπαϊτζάν με την εξωπραγματική αρχιτεκτονική.

Στη Γεωργία, επισκέπτεται το Μπατούμι στη Μαύρη Θάλασσα, την Οροσειρά του Καυκάσου και την Τιφλίδα.

Στην Καππαδοκία της Τουρκίας, περνά τη νύχτα σ’ ένα δωμάτιο λαξευμένο σε μια σπηλιά, ενώ στη Βενετία εντυπωσιάζεται από τους ναούς.

Στην Καραϊβική, συζητεί με έναν δύτη για τους πειρατές της Αϊτής, ενώ στον τελευταίο σταθμό της, την Κούβα, συναντά νεαρούς χορευτές στην ακαδημία χορού του Κάρλος Ακόστα.